એસટીએફ ને અનુભવ મિત્તલના ઇ-કોમર્સ પોર્ટલના લોન્ચિંગ સમયે સની લિયોન હાજર રહી હોવાના પુરાવા અને તસવીરો મળી છે. એસટીએફ ના અધિકારીએ કહ્યું કે, આ ગોટાળાની તપાસ દરમિયાન જો જરૂર પડી તો બોલિવૂડ અભિનેત્રીની પણ પૂછપરછ થઇ શકે છે. ઉલ્લેખનીય છે કે, ગોટાળાના મુખ્ય આરોપી અનુભવ મિત્તલની ધરપકડ બાદ સની લિયોન અને અમિષા પટેલ સાથે તેમની તસવીર સામે આવી હતી. જો કે, પોલીસનું કહેવું છે કે આ તસવીરો એક જન્મદિવસ પાર્ટીની છે અને આ ગોટાળાની તપાસ સાથે એનો કોઇ સંબંધ નથી.